

REPUBLIKA HRVATSKA PRIJEDLOG

VARAŽDINSKA ŽUPANIJA

**ŽUPANIJSKA SKUPŠTINA**

KLASA: 061-01/24-01/1

URBROJ: 2186-01/1-24-1

Varaždin, 2024.

 Na temelju odredbe članka 33. točke 4. Statuta Varaždinske županije („Službeni vjesnik Varaždinske županije“ br. 14/18., 7/20., 65/20. – pročišćeni tekst i 11/21.) i članka 56. Poslovnika o radu Županijske skupštine Varaždinske županije („Službeni vjesnik Varaždinske županije“ broj 26/18., 7/20., 65/20. – pročišćeni tekst i 11/21.), Županijska skupština Varaždinske županije na sjednici održanoj 2024. godine, donosi

**ODLUKU**

**o izmjeni Odluke o javnim priznanjima Varaždinske županije**

Članak 1.

U Odluci o javnim priznanjima (Službeni vjesnik Varaždinske županije" broj 6/11., 9/16., 49/18. i 65/20. - pročišćeni tekst), u članku 9. dodaje se novi stavak, i glasi:

**„U jednoj godini se iznimno mogu dodijeliti dvije nagrade za životno djelo u slučaju posthumne dodjele nagrade za životno djelo.“**

Članak 2.

Članak 10. Odluke mijenja se i glasi:

  **„****Nagrada za životno djelo dodjeljuje se u obliku diplome, kovanice od zlata te u obliku novčanih sredstava. Na kovanici od zlata s jedne strane otisnut je grb Varaždinske županije, a s druge strane lik Majke Božje s Djetetom.**

**Nagrada za životno djelo u obliku novčanih sredstava dodjeljuje se u neto iznosu od 2.000,00 EUR (dvijetisućeeura).**

**U slučaju iznimne dodjele dviju nagrada za životno djelo, nagrada koja se dodjeljuje posthumno, dodijeliti će se u obliku diplome.“**

Članak 3.

Članak 14. stavak 1. mijenja se i glasi:

**„Komisija može, iznimno, predložiti i jednu nagradu više čime se tada povećava ukupni broj nagrada iz članka 9., 11. i 13. ove Odluke za jedan broj.“**

 Članak 4.

U članku 15. iza stavka 4. dodaje se stavak 5. koji glasi:

**„Prijedlog donošenja Odluke o dodjeli priznanja župana, priprema se sukladno Uputi o pripremi i postupku donošenja akata župana. Svi nadležni upravni odjeli dužni su evidenciju dodijeljenih priznanja tijekom godine dostaviti Upravnom odjelu nadležnom za poslove župana, gdje se vodi objedinjena evidencija svih dodijeljenih priznanja župana.“**

Članak 5.

Članak 31. mijenja se i glasi:

**„Evidencija o dodjeli javnih priznanja, po vrstama, vodi se u Upravnom odjelu nadležnom za poslove Skupštine.“**

Članak 6.

Ova Odluka stupa na snagu osmog dana od dana objave u "Službenom vjesniku Varaždinske županije".

 **PREDSJEDNIK**

 **dr.sc. Josip Križanić**

**OBRAZLOŽENJE**

Odlukom o javnim priznanjima Varaždinske županije ("Službeni vjesnik Varaždinske županije" 6/11., 9/16., 49/18. i 65/20. - pročišćeni tekst), dalje u tekstu: Odluka, određuju se vrste javnih priznanja Varaždinske županije, utvrđuje njihov oblik i opis, te kriteriji i uvjeti za njihovu dodjelu.

Odluka propisuje kako Varaždinska županija svojim građanima i drugim osobama, udrugama, ustanovama, trgovačkim društvima, vjerskim zajednicama i drugim pravnim osobama dodjeljuje javna priznanja za iznimna dostignuća i uspjehe u radu i djelovanju kojima osobito doprinose razvoju, ugledu i boljitku Varaždinske županije ili pojedinih njezinih djelatnosti, promidžbi interesa te u znak počasti i zahvalnosti, a posebno za naročite uspjehe gospodarstva, znanosti, kulture, zaštite i očuvanja čovjekova okoliša, sporta, tehničke kulture, zdravstva i drugih javnih djelatnosti te za poticanje aktivnosti koje su tome usmjerene.

Odlukom o izmjeni Odluke o javnim priznanjima detaljnije se uređuje ukupan broj nagrada, uvjeti i postupak za dodjelu javnih priznanja kao i njihov izgled.

Obzirom da je unazad nekoliko godina zaprimljeno više prijava za dodjelu nagrade za životno djelo i to pojedincima koji su tijekom svog radnog vijeka i za života zaslužili priznanje kao i pojedincima koji su za svog života, odnosno posthumno također zaslužili priznanje, a dosadašnjom odlukom nije bila utvrđena mogućnost dodijele 2 nagrade, ovom izmjenom članka 9., stavka 2.1., otvara se mogućnost da se u istoj godini dodjele 2 nagrade za životno djelo, pojedincu za ostvarenje tijekom svog radnog vijeka i života te posthumno.

 Nadalje navedenom izmjenom u članku 10. potrebno je nomotehničko usklađenje te se predlaže da se Nagrada za životno djelo dodjeljuje u obliku diplome, kovanice od zlata te u obliku novčanih sredstava u neto iznosu od 2.000,00 EUR (dvijetisućeeura). Na kovanici je otisnut s jedne strane grb Varaždinske županije, a s druge strane lik Majke Božje s Djetetom. U slučaju iznimne dodjele dviju nagrada za životno djelo, nagrada koja se dodjeljuje posthumno, dodijeliti će se u obliku diplome.

 U članku 14. potrebno je uskladiti odredbu da Komisija za javna priznanja može, iznimno, predložiti i jednu nagradu više koja se odnosi i na dodjelu Nagrade za životno djelo.

 Odlukom o izmjeni Odluke o javnim priznanjima predlaže se da se u članku 15. iza stavka 4. dodaje stavak 5. kojim se određuje da se Prijedlog donošenja Odluke o dodjeli priznanja župana, priprema sukladno Uputi o pripremi i postupku donošenja akata župana. Svi nadležni upravni odjeli dužni su evidenciju dodijeljenih priznanja tijekom godine dostaviti Upravnom odjelu nadležnom za poslove župana, gdje se vodi objedinjena evidencija svih dodijeljenih priznanja župana.

 U članku 31. potrebno je nomotehničko usklađenje.

S obzirom na navedeno, predlaže se Županijskoj skupštini donošenje predložene Odluke.

 **ŽUPAN**

 **Anđelko Stričak**